Koslow får i oppdrag å smugle en større mengde fentanyl gjennom det polske konsulatet i USA, med den hensikt at den skal leveres til generalen. Men ting går snart galt når dette skal leveres til generalen, og FBI-agentene forlater derfor Koslow midt under operasjonen. Koslow blir deretter arrestert, og Wilcox informerer ham om at han skal fortsette å fungere som informant for å gi opplysninger til FBI selv om han sitter i fengselet. Men han får snart problemer, blant annet på grunn av den korrupte fengselsbetjenten Slewitt.